# JULENATT

Gudstjeneste julenatt følger ordningen Høymesse, men følgende ledd utføres slik:

a) Ledd 4 Lovsang synges i sin helhet.

b) Prefasjonen får denne ordlyd:

**L** | I sannhet verdig og rett er det at vi alltid og alle steder takker deg, hellige Herre, allmektige Far, evige Gud, ved Jesus Kristus, vår Herre, han som i denne hellige natt ble menneske for at vi ved ham skulle bli dine barn, frelst ut av mørket og inn i ditt underfulle lys. Ved ham lovsynger englene din herlighet, og din menighet i himmelen og på jorden priser ditt navn med samstemmig jubel. Med dem vil også vi forene våre røster og tilbedende synge: